Syväoja (puro)

Syväoja on Jyväskylässä sijaitseva puro, joka laskee Laajavuoren lähellä Myllyjärvestä itään Tuomiojärveen. Vuonna 1965 alueliitoksesta vuoden 2009 kuntaliitokseen asti Jyväskylän kaupungin ja maalaiskunnan raja kulki Syväojaa myöten. Purouoma on mutkitteleva ja useamman metrin levyinen. Siinä on runsaan veden aikaan kivikkoisissa kohdissa koskipaikkoja. Puro on pelto- ja pensaikkomaiden sekä nuorten lehtimetsien reunustama, ja puron varrella on 5 ha suojelualuetta.

Lähteet 

Jyväskylän joet